Deg iseggasen i d-yetteddun d wid-ak i yezemren ad frun uguren n useqɛed n tesnilest, ladɣa deg wayen yaɛnan aslugen n tutlayt. Si tallit n tmanyin ilmezyen bdan ad tḥassin s temsal-agi s leḥrara ɣef tmuɣli n uwanek Azzayri d Lmaruk ɣaf tutlayt n tmaziɣt(Cf.aḥric wis 11), akken kan tebda ad tkeččem deg yisegma iɣurbizen, d ay-agi i ten-yeǧǧan ad snarnin di leqdic-agi ɣaf temsal n uhegi n tesnilest. Dayen yeǧǧan imaziɣen ineṣliyen ad d-rren din din s leḥrara ɣef tuttriwin: D acu n tutlayt ara lemden? D acu n yilugan n tira ara sxedmen? Yerna iwulem fell-asen akken ad xedmen alallen n tutlayt iwulmen am usegzawal, taṛayin n uselmed deg yal aswir, ajemmeɛ n yeḍrisen, d tesniremt taɣarant…